Ніна Персан

**Ніна Элізабет Персан** (швед. *Nina Elisabet Persson*; ; 6 верасня 1974) — саліст і аўтар тэкстаў шведскага рок-гурта The Cardigans. Яна таксама працавала ў якасці сольнага выканаўцы, выпусціўшы два альбомы: адзін з A Camp, а другі пад сваім імем, а таксама выступала ў якасці запрошанага выканаўцы з некалькімі іншымі гуртамі.

## Кар’ера 
Акцёрскі дэбют Персан адбыўся ў фільме «Om Gud Vill»*,* які выйшаў у 2006 годзе.

Разам з музыкамі Нікласам Фрыске і Натанам Ларсан працавала над выпускам другой пласцінкі Colonia праекта A Camp, які да гэтага моманту пераўтварыўся ў гурт. Рэліз альбома адбыўся ў 2009 годзе. У падтрымку альбома гурт A Camp гастралявала па Еўропе і ЗША.

Яна з’яўляецца ў песні Manic Street Preachers «Your Love Alone Is Not Enough», якая заняла 2-е месца ў брытанскім чарце, з альбома *Send Away the Tigers*. Яна таксама ўдзельнічала ў калабарацыі Sparklehorse/Danger Mouse, альбом 2009 года *Dark Night of the Soul*, дзе спявала «Daddy’s Gone».

11 сакавіка 2011 года адбылася прэм’ера дакументальнага фільма з удзелам Ніны Персан, «Jag är min egen Dolly Parton» (Сама сабе Долі Партон) Рэжысёрам фільма выступіла шведка Джэсіка Нетэлбладт. Галоўнымі гераінямі фільма выступілі пяць шведскіх спявачак: Сесілія Нордлунд, Лота Венглен, Гудрун Хауксдотыр, Хелена Юсефсан і Ніна Персан. Сярод тэм фільма згадваюцца барацьба з небяспечнай для жыцця хваробай, пошукі любові, страта і новаздабытую веры, а таксама спробы зачаць дзіця. У падтрымку DVD-рэлізу дакументальнага фільма і выхаду музычнага альбома кавераў на песні Долі Партон «Jag är min egen Dolly Parton» часова ўтварыўся калектыў Dollykollot, які складаецца з галоўных гераінь фільма, і ён даў некалькі канцертаў у Скандынавіі.

У 2012 годзе гурт The Cardigans аб’яднаўся, каб адправіцца ў тур па Еўропе і Азіі, прысвечаны іх альбому *Gran Turismo* 1999 года выпуску. На дадзены момант гурт зноў ўзяў перапынак у дзейнасці, і Ніна працуе над сольнымі праектамі.

Першы сольны альбом Персан, выдадзены пад яе ўласным імем *Animal Heart*, выйшаў 10 лютага 2014 года на незалежным брытанскім лэйбле Lojinx Records.

## Асабістае жыццё 
Персан вырасла у Ёнчэпінге, Швецыя. «Я вырасла ў акадэмічнай сям’і сярэдняга класа», — сказала Персан у 2014 годзе. «Я жыла на віле з садам. У мяне было два малодшыя браты».

Яна не хацела быць музыкантам, у дзяцінстве яна цікавілася мастацтвам, у выніку чаго яна наведвала школу мастацтваў. "Я ніколі не імкнулась стаць музыкантам; мяне проста, нешта кшталту таго, узялі ў гэты гурт. Мне было сумна ў гэтым маленькім, бяспечным месцы (Ёнчэпінгу). Мне спадабалася: «Афігенна, я баўлю час з вясёлымі хлопцамі».

16 чэрвеня 2001 года Персан ажанілася з амерыканскім аўтарам песень Натанам Ларсанам.

У Персан дыягнаставалі рак шыйкі маткі ў 2009 годзе, і яна прайшла хірургічнае лячэнне.

Пасля трох спроб экстракарпаральнага апладнення 30 верасня 2010 года ў ніх нарадзіўся сын Нілс. Некалькі гадоў сям’я пражывала ў Гарлеме, Нью-Ёрк, але ў 2015 годзе яны вырашылі пераехаць у Мальмё, былую базу The Cardigans. У інтэрв’ю шведскай штодзённай газеце *«Dagens Nyheter»* у сакавіку 2018 года Персан распавяла пра свае гады эміграцыі, вяртанне ў Швецыю і адзначыла, што вяртанне ў родную краіну з’яўляецца сямейнай справай і не адлюстроўвае жадання перазагрузіць стары гурт.

## Дыскаграфія 
### Студыйныя альбомы 
### Сінглы 
* 1996: Desafinado (рэліз толькі на японскай мове)
* 2000: Theme from ’Randall & Hopkirk (Deceased), Ніна Персан і Дэвід Арнольд (№ 49 у брытанскім чарце сінглаў)
* 2007: Your Love Alone Is Not Enough, Manic Street Preachers і Ніна Персан (№ 2 у брытанскім чарце сінглаў)
* 2014: Animal Heart
* 2014: Sometimes
* 2015: The Legacy (Theme Song)
* 2018: Var ligger Sverige? (разам з Томасам Обергам, Moto Boy і !Regeringen)
* 2018: Ligg Lågt (разам з Томаса Обергам, Moto Boy!, Regeringen і Сельма Модер Вікінг)

### Саўндтрэкі 
* 2014: Tänk Om… Musiken Från Filmen
* 2015: What if… (Арыгінальны саўндтрэк да кінафільма «What if…»)

### Супрацоўніцтва і з’яўленне саўндтрэкаў 
 

## Спасылкі 
* Інтэрв’ю « Мой горад, маё жыццё» з Нінай Персан на тэлеканале CNN, студзень 2009 года.
Катэгорыя:Жаночы вакал у рок-музыцы
Катэгорыя:Вікіпедыя:Біяграфіі сучаснікаў